Olunaku lumu, Wandogoyi yasanga eddiba lya Wampologoma eryali lyanikiddwa abayizzi likale. Kye yakola ng’alyambala ng’agenda ewaabwe mu kyalo gy’azaalibwa. Olwatuuka eyo, abantu ne bawansolo olwamulaba nga bonna babuna emiwabo olw’okutya okungi. Kino kyamusanyusa nnyo n’alaba afuuse Wandogoyi wamaanyi. Wakati mu kunyumirwa ennyo yakangula ku ddoboozi n’awogganira waggulu, olwo buli omu olwo n’alyoka amutegeera mu kaseera ako. Mukama we kye yava ajja n’amukuba kibooko olw’okutiisa abantu n’ebisolo ku kyalo. Oluvannyuma, Wakibe yajja n’amugamba nti; “Aaah, nze nakutegeeredde ku ddoboozi lyo.”